একদিনে দেশজুড়ে করোনায়🦠 আক্রান্ত ২৬,৫০৬ মৃত ৪৭৫ - What's New Life একদিনে দেশজুড়ে করোনায়🦠 আক্রান্ত ২৬,৫০৬ মৃত ৪৭৫ - What's New Life
একদিনে দেশজুড়ে করোনায়🦠 আক্রান্ত ২৬,৫০৬ মৃত ৪৭৫
ভারতে একদিনেই ২৬ হাজারের বেশি মানুষ প্রাণঘাতী করোনাভাইরাসে আক্রান্ত হয়েছে। এখন পর্যন্ত এটাই সর্বোচ্চ আক্রান্তের সংখ্যা। কেন্দ্রীয় স্বাস্থ্য মন্ত্রণালয় জানিয়েছে, গত ২৪ ঘণ্টায় নতুন করে আক্রান্ত হয়েছে আরও ২৬,৫০৬ জন মৃত্যু হয়েছে ৪৭৫ জনের। ভারতে এখন পর্যন্ত মোট আক্রান্তের সংখ্যা ৭,৯৩,৮০২। ফলে এখন পর্যন্ত মোট ২১,৬০৪ জন করোনায় আক্রান্ত হয়ে মারা গেছে। ভারতে এখন পর্যন্ত চিকিৎসা নিয়ে সুস্থ হয়ে বাড়ি ফিরেছে ৪,৯৫,৫১৩ জন। অর্থাৎ আক্রান্তদের মধ্যে ইতোমধ্যেই ৬২.৪২% জন সুস্থ হয়ে উঠেছে।
এখন পর্যন্ত করোনায় সবচেয়ে বেশি আক্রান্ত যুক্তরাষ্ট্রে। দেশটির ৫০টি অঙ্গরাজ্যেই করোনার প্রকোপ ছড়িয়ে পড়েছে। সংক্রমণে যুক্তরাষ্ট্রের পরেই রয়েছে লাতিন আমেরিকার দেশ ব্রাজিল। এই তালিকায় তৃতীয় অবস্থানে রয়েছে ভারত।
এদিকে এখন পর্যন্ত সংক্রমণ সবচেয়ে বেশি মহারাষ্ট্র, তামিলনাড়ু, দিল্লি, গুজরাট, উত্তরপ্রদেশ, কর্নাটক এবং তেলেঙ্গানায়। এখন পর্যন্ত মহারাষ্ট্রে করোনায় আক্রান্ত হয়েছে ২,৩০,৫৯৯ জন এবং মৃত্যু হয়েছে ৯,৬৬৭ জনের। ওই রাজ্যে সুস্থ হয়ে উঠেছে ১,২৭,২৫৯ জন। এদিকে, তামিলনাড়ুতে মোট আক্রান্তের সংখ্যা ১,২৬,৫৮১ এবং মারা গেছে ১,৭৬৫ জন। অপরদিকে সুস্থ হয়ে উঠেছেন ৭৮,১৬১ জন।,করোনায় আক্রান্ত ও মৃত্যুতে তৃতীয় স্থানে রয়েছে রাজধানী শহর দিল্লি। সেখানে এখন পর্যন্ত করোনায় আক্রান্তের সংখ্যা এক লাখ ৭,০৫১ জন। করোনার সংক্রমণে মৃত্যু হয়েছে ৩,২৫৮ জনের। চতুর্থ স্থানে থাকা গুজরাটে আক্রান্তের সংখ্যা ৩৯,১৯৪। সেখানে মারা গেছে প্রায় দুই হাজার মানুষ এবং সুস্থ হয়ে উঠেছে ২৭,৭১৮ জন।